ด่วน! “ครม.” เคาะ “เศรษฐพุฒิ” ผู้ว่าฯ ธปท. คนใหม่ แทน “วิรไท” หมดวาระ 30 ก.ย.นี้
ด่วน! “ครม.” เคาะ “เศรษฐพุฒิ” นั่งเก้าอี้ ผู้ว่าฯ ธปท. คนใหม่ แทน “วิรไท” หมดวาระ 30 ก.ย.นี้
ด่วน! “ครม.” เคาะ “เศรษฐพุฒิ” นั่งเก้าอี้ ผู้ว่าฯ ธปท. คนใหม่ แทน “วิรไท” หมดวาระ 30 ก.ย.นี้
29 ก.ค. 2563

แหล่งข่าวจากทำเนียบรัฐบาล เปิดเผยว่า ที่ประชุมคณะรัฐมนตรี (ครม.) วันนี้ (29 ก.ค.63) ที่มีพล.อ.ประยุทธ์ จันทร์โอชา นายกรัฐมนตรี เป็นประธานวันนี้ (29  ก.ค.) มีมติเห็นชอบให้นายเศรษฐพุฒิ สุทธิวาทนฤพุฒิ กรรมการในคณะกรรมการนโยบายการเงิน (กนง.) และ ที่ปรึกษาเศรษฐกิจ พล.อ.ประยุทธ์ จันทร์โอชา นายกรัฐมนตรี ดำรงตำแหน่งผู้ว่าการธนาคารแห่งประเทศไทย (ธปท.) คนใหม่ ตามที่นายสันติ พร้อมพัฒน์ รัฐมนตรีช่วยว่าการกระทรวงการคลัง (รมช.คลัง) ในฐานะรักษาการรัฐมนตรีว่าการกระทรวงการคลัง (รมว.คลัง) ได้เสนอชื่อ
โดยนายเศรษฐพุฒิ จะดำรงตำแหน่งผู้ว่าฯ ธปท. แทนนายวิรไท สันติประภพ ผู้ว่าฯ ธปท. คนปัจจุบัน ที่กำลังจะหมดวาระในวันที่ 30 ก.ย.นี้
ทั้งนี้ นายเศรษฐพุฒิ ได้คะแนนเป็นอันดับ 1 ผ่านการคัดสรรจากคณะกรรมการสรรหา ทั้งด้านคุณวุฒิ คุณสมบัติ การแสดงทัศนคติ วิสัยทัศน์ อีกทั้งยังเป็นคนรุ่นใหม่
 
ประวัติของนายเศรษฐพุฒิ
-ปริญญาเอก เศรษฐศาสตร์ Yale University, สหรัฐอเมริกา
-ปริญญาโท Economics Yale University, สหรัฐอเมริกา
-ปริญญาตรี Swarthmore College, สหรัฐอเมริกา
 
การอบรมของสมาคมส่งเสริมสถาบันกรรมการบริษัทไทย (IOD)
-หลักสูตร Director Accreditation Program (DAP) รุ่น 94/2012
-หลักสูตร Advance Audit Committee Program (AACP) รุ่น 20/2015
-หลักสูตร Risk Management Committee Program รุ่น 6/2015
 
ประวัติการทำงาน
2535-2541                            นักเศรษฐศาสตร์ ธนาคารโลก
2541-2543                            ผู้อำนวยการร่วม สถาบันวิจัยนโยบายการคลัง (สวค.) กระทรวงการคลัง
2554                                    กรรมการผู้จัดการ บริษัท ดิ แอดไวเซอร์ จำกัด
2543                                    อาจารย์พิเศษ สถาบันบัณฑิตบริหารธุรกิจ ศศินทร์
2552-ม.ค.54                         ผู้ช่วยผู้จัดการใหญ่ ศูนย์วิจัยเศรษฐกิจและธุรกิจ ธนาคารไทยพาณิชย์ จำกัด
2551-2552                            กรรมการผู้อำนวยการ บริษัทหลักทรัพย์จัดการกองทุนไทยพาณิชย์ จำกัด
2550-2551                            กรรมการผู้จัดการ สายงานวิจัย บริษัทหลักทรัพย์ไทยพาณิชย์ จำกัด
2548-2550                            ผู้ช่วยผู้จัดการใหญ่ สายงานวิจัยและข้อมูลสารสนเทศ ตลาดหลักทรัพย์แห่งประเทศไทย
2557- ปัจจุบัน                        กรรมการตรวจสอบ บมจ.ปตท.สำรวจและผลิตปิโตรเลียม
 
การดำรงตำแหน่งในบริษัทอื่น / กิจการอื่น
2560 – ปัจจุบัน      กรรมการ          ธนาคารแห่งประเทศไทย
2558 – ปัจจุบัน      กรรมการผู้ทรงคุณวุฒิภายนอกในคณะกรรมการ          สถาบันวิจัยเศรษฐกิจป๋วย อึ๊งภากรณ์
2557 – ปัจจุบัน      กรรมการนโยบายการเงิน          ธนาคารแห่งประเทศไทย